ಪ್ರೌಢ ಮಾನವನಲ್ಲಿ ರೆಟಿನಾವು ಸುಮಾರು ೭೨% ರಷ್ಟು ಗೋಲಕಾರವಾಗಿದ್ದು ೨೨ ಮಿಮಿ ವ್ಯಾಸವನ್ನು ಹೊಂದಿದೆ. ಪೂರ್ಣ ರೆಟಿನಾವು ಸುಮಾರು ೭ ಮಿಲಿಯನ್ ಕೋನ್‌‌ಗಳು ಮತ್ತು ೭೫ರಿಂದ ೧೫೦ ಮಿಲಿಯನ್ ರಾಡ್‌ಗಳನ್ನು ಹೊಂದಿದೆ. ರೆಟಿನಾದ ಪ್ರದೇಶವು ಚಾಕ್ಷುಷ ತಟ್ಟೆಯಾಗಿದ್ದು, ಬೆಳಕಿನ ಗ್ರಾಹಕಗಳಿಲ್ಲದಿರುವುದರಿಂದ ಕುರುಡು ಪ್ರದೇಶವೆಂದು ಕರೆಯುವರು. ಇದರ ಬಿಳಿ ಪ್ರದೇಶವು ೩ ಮಿಮಿ² ಇದ್ದು ದೀರ್ಘವೃತ್ತದಂತೆ ಗೋಚರಿಸುತ್ತದೆ. ಈ ತಟ್ಟೇಯ ಟೆಂಪೋರಲ್‌ (ದೇವಾಲಯಗಳ ದಿಕ್ಕಿನಲ್ಲಿ)ನಲ್ಲಿರುವುದು ಮಕ್ಯುಲ. ಇದರ ಮಧ್ಯದಲ್ಲಿರುವ ಫೊವೆಯ ಒಂದು ಕುಳಿಯಾಗಿದ್ದು ಕೇಂದ್ರೀಯ ನೋಟದ ತೀಕ್ಷ್ಣತೆಗೆ ಕಾರಣವಾಗಿದೆ ಆದರೆ ರಾಡ್‌ಗಳು ಕಡಿಮೆಯಿರುವುದರಿಂದ ಬೆಳಕಿಗೆ ಕಡಿಮೆ ಸಂವೇದನಾಶೀಲವಾಗಿದೆ. ಮಾನವ ಮತ್ತು ಮಾನವನಲ್ಲದ ಸಸ್ತನಿ ವರ್ಗದ ಪ್ರಾಣಿಗಳು ಒಂದು ಫೊವೆಯವನ್ನು ಹೊಂದಿವೆ, ಇದಕ್ಕೆ ವಿರುದ್ಧವಾಗಿ ಪಕ್ಷಿ ಸಂಕುಲವು ಎರೆಡು ಫೊವೆಯವನ್ನು ಹೊಂದಿದ್ದು ನಾಯಿಗಳು ಮತ್ತು ಬೆಕ್ಕುಗಳು ಯಾವುದೇ ಫೊವೆಯವನ್ನು ಹೊಂದಿಲ್ಲ, ಬದಲಾಗಿ ಇವುಗಳು ವಿಶ್ಯುಯಲ್ ಸ್ಟ್ರೀಕೆನ್ನುವ ಕೇಂದ್ರೀಯ ಪಟ್ಟೆಯನ್ನೊಳಗೊಂಡಿದೆ. ಫೊವೆಯದ ಸುತ್ತ ವಿಸ್ತರಿಸಿರುವ ಕೇಂದ್ರೀಯ ರೆಟಿನಾವು ಸುಮಾರು ೬ ಮಿಮಿ ಇದ್ದ ನಂತರ ಅಂಚಿನ ರೆಟಿನಾ ಇರುತ್ತದೆ. ರೆಟಿನಾದ ತುದಿಯನ್ನು ಒರ ಸೆರೆಟಾದಿಂದ ವ್ಯಾಖ್ಯಾನಿಸಬಹುದು. ಮಧ್ಯಾಹ್ನರೇಖೆಯ ಸಮತಲವಾಗಿರುವ ಅತ್ಯಂತ ಸೂಕ್ಷ್ಮಪ್ರದೇಶವಾದ ಒರಾಗಳ (ಅಥವಾ ಮಕ್ಯುಲ) ನಡುವಿನ ಉದ್ದವು ಸುಮಾರು ೩.೨ ಮಿಮಿ.

ರೆಟಿನಾದ ಭಾಗವು ೦.೫ ಮಿಮಿಕ್ಕಿಂತ ಹೆಚ್ಚು ದಪ್ಪವಿರುವುದಿಲ್ಲ. ಇದು ನರ ಕೋಶಗಳ ಮೂರು ಪದರಗಳನ್ನು ಹೊಂದಿದ್ದು ಅವುಗಳಲ್ಲಿ ಎರಡು ಸಿನಾಪ್ಸಿಸ್‌ಗಳು ಒಂದೇ ರೀತಿಯ ರಿಬ್ಬನ್ ಸಿನಾಪ್ಸಿಸ್‌ಗಳನ್ನೊಳಗೊಂಡಿದೆ. ಚಾಕ್ಷುಷ ನರವು ಗ್ಯಾಂಗ್ಲಿಯಾನ್‌ ಕೋಶಗಳ ನರತಂತುಗಳನ್ನು ಮೆದುಳಿಗೆ ಮತ್ತು ರೆಟಿನಾದ ಮೂಲಕ ತೆರೆದುಕೊಳ್ಳುವ ರಕ್ತನಾಳಗಳಿಗೆ ಸಂಪರ್ಕವನ್ನೊದಗಿಸುತ್ತದೆ. ಗ್ಯಾಂಗ್ಲಿಯಾನ್ ಕೋಶಗಳು ರೆಟಿನಾದ ಒಳಭಾಗದಲ್ಲಿದ್ದು ಫೊಟೊರೆಸೆಪ್ಟೀವ್ ಕೋಶಗಳು ಹೊರಭಾಗದಲ್ಲಿರುತ್ತದೆ. ಕೌಂಟರ್-ಇಂಟ್ಯೂಟಿವ್ ಜೋಡಣೆಯಿಂದಾಗಿ ಬೆಳಕು ಮೊದಲು ಗ್ಯಾಂಗ್ಲಿಯಾನ್‌ ಕೋಶಗಳ ಮೂಲಕ ಮತ್ತು ರಾಡ್‌ಗಳು ಮತ್ತು ಕೋನ್‌‌ಗಳನ್ನು ತಲುಪುವ ಮೊದಲು ಸುತ್ತ ಮತ್ತು ರೆಟಿನಾದ ಮೂಲಕ ಹಾದುಹೋಗುತ್ತದೆ (ಕಾಣಿಸದ ಅದರ ಕ್ಯಾಪಿಲರಿ ನರವನ್ನೊಳಗೊಂಡು). ಆದಾಗ್ಯೂ ಇದು ಎಪಿಥೇಲಿಯಮ್ ಅಥವಾ ಕೊರಯ್ಡ್‌ (ಎರಡೂ ಅಪಾರದರ್ಶಕವಾಗಿವೆ) ಮೂಲಕ ಹಾದುಹೋಗುವುದಿಲ್ಲ.

ಬೆಳಕಿನ ಗ್ರಾಹಕಗಳ ಮುಂದಿರುವ ಕ್ಯಾಪಿಲರಿಗಳಲ್ಲಿರುವ ಬಿಳಿಯ ರಕ್ತ ಕಣಗಳನ್ನು ನೀಲಿ ಬೆಳಕಿನಲ್ಲಿ ನೋಡುವಾಗ ಹೊಳೆಯುವ ಚಿಕ್ಕ ಚಲಿಸುವ ಬಿಂದುಗಳಂತೆ ಗ್ರಹಿಸಬಹುದಾಗಿದೆ. ಇದನ್ನು ನೀಲೀ ಕ್ಷೇತ್ರದ ಎಂಟೋಪ್ಟಿಕ್ ವಿದ್ಯಮಾನ (ಅಥವಾ ಶೀರರ್‌ನ ವಿದ್ಯಮಾನ) ಎನ್ನುವರು.

ಗ್ಯಾಂಗ್ಲಿಯಾನ್‌ ಕೋಶದ ಪದರ ಮತ್ತು ರಾಡ್‌ಗಳು ಮತ್ತು ಕೋನ್‌‌ಗಳ ನಡುವೆ ನ್ಯೂರೊಫಿಲ್‌ಗಳ ಎರಡು ಪದರಗಳಿದ್ದು ಅಲ್ಲಿ ಸಿನಾಪ್ಟಿಕ್‌ ಸಂಪರ್ಕವುಂಟಾಗುತ್ತದೆ. ನ್ಯೂರೊಫಿಲ್ ಪದರಗಳು ಹೊರಗಿನ ಪ್ಲೆಕ್ಸಿಫಾರ್ಮ್ ಪದರ ಮತ್ತು ಒಳಗಿನ ಪ್ಲೆಕ್ಸಿಫಾರ್ಮ್ ಪದರಗಳಾಗಿವೆ. ಹೊರಭಾಗದ ರಾಡ್‌ಗಳು ಮತ್ತು ಕೋನ್‌‌ಗಳು ಲಂಬವಾಗಿ ಚಲಿಸುವ ಬೈಪೊಲಾರ್‌ ಕೋಶಗಳೊಂದಿಗೆ ಸಂಪರ್ಕ ಹೊಂದಿರುತ್ತದೆ, ಮತ್ತು ಸಮತಲವಾಗಿರುವ ಸಮತಲ ಕೋಶಗಳು ಗ್ಯಾಂಗ್ಲಿಯಾನ್ ಕೋಶಗಳೊಂದಿಗೆ ಸಂಪರ್ಕ ಹೊಂದಿರುತ್ತದೆ.

ಕೇಂದ್ರದ ರೆಟಿನಾವು ಕೋನ್‌‌-ಪ್ರಭಾವಿತವಾಗಿದ್ದು, ಅಂಚಿನ ರೆಟಿನಾವು ರಾಡ್‌-ಪ್ರಭಾವಿತವಾಗಿರುವುದಾಗಿದೆ. ಒಟ್ಟಾರೆಯಾಗಿ ಏಳು ಮಿಲಿಯನ್ ಕೋನ್‌‌ಗಳು ಮತ್ತು ನೂರು ಮಿಲಿಯನ್ ರಾಡ್‌ಗಳಿವೆ. ಮಕ್ಯುಲದ ಮಧ್ಯದಲ್ಲಿರುವ ಫೊವೆಯಾದ ಕುಳಿಯಲ್ಲಿ ಕೋನ್‌‌ಗಳು ಚಿಕ್ಕದಾಗಿರುತ್ತದೆ ಮತ್ತು ಷಡ್ಭುಜಾಕೃತಿಯ ಮೊಸಾಯಿಕ್‌ ಆಗಿದ್ದು ಅತ್ಯಂತ ಸಮರ್ಥವಾಗಿದೆ ಮತ್ತು ಹೆಚ್ಚು ಸಾಂದ್ರವಾಗಿದೆ. ಫೊವೆಯ ಇಳಿಜಾರಿನೊಂದಿಗೆ ಫೊವೆಯ ವಲಯ ಅಥವಾ ರೆಟಿನಾದ ಅತ್ಯಂತ ದಪ್ಪದ ಪ್ರದೇಶವಾದ ಪ್ಯಾರಾಫೊವೆಯನಿರ್ಮಾಣವಾಗುವ ಮೊದಲೇ ಕುಳಿಯ ಕೆಳಗಿರುವ ಇತರ ರೆಟಿನಾ ಪದರಗಳು ಸ್ಥಳಾಂತರಗೊಂಡಿರುತ್ತದೆ. ಬಣ್ಣ ಕೊಡುವ ವರ್ಣದ್ರವ್ಯಗಳಿಂದಾಗಿ ಮಕ್ಯುಲವು ಹಳದಿ ವರ್ಣಕತೆಯನ್ನು ಹೊಂದಿದ್ದು (ಅಕ್ಷಿಪಟಲದ ಹೆಚ್ಚು ದೃಷ್ಟಿ ತೀಕ್ಷ್ಣತೆಯ ಪ್ರದೇಶ) ಮಕ್ಯುಲ ಲುಟೆಯ ಎಂದು ಕರೆಯುವರು. ಫೊವೆಯವನ್ನು ನೇರವಾಗಿ ಸುತ್ತುವರೆದ ಪ್ರದೇಶವು ರಾಡ್‌ಗಳ ಹೆಚ್ಚಿನ ಸಾಂದ್ರತೆಯನ್ನು ಹೊಂದಿದ್ದು ಏಕ ಬೈಪೊಲಾರ್‌‌ಗಳಲ್ಲಿ ಒಮ್ಮುಖವಾಗುತ್ತವೆ. ಕೋನ್‌‌ಗಳ ಸಂಕೇತಗಳನ್ನು ವಿಲೀನಗೊಳಿಸುವ ಶಕ್ತಿಯು ಅತ್ಯಂತ ಕಡಿಮೆಯಾಗಿದೆ, ಫೊವೆಯ ಕಣ್ಣು ಅತ್ಯಂತ ತೀಕ್ಷ್ಣವಾದ ನೋಟವನ್ನು ಹೊಂದಲು ಸಹಕರಿಸುತ್ತದೆ.

ಅಂದಾಜು ೧೫೦ ಮಿಲಿಯನ್ ರೆಸೆಪ್ಟಾರ್‌ಗಳಿರುವುದರಿಂದ ಮತ್ತು ಕೇವಲ ೧ ಮಿಲಿಯನ್ ಚಾಕ್ಷುಷ ನರ ಫೈಬರ್‌ಗಳಿರುವುದರಿಂದ, ಮತ್ತು ಸಮತಲ ಮತ್ತು ಅಮಕ್ರಿನ್ ಕೋಶಗಳ ಸಮತಲ ಕ್ರಿಯೆಯು ಒಂದು ರೆಟಿನಾದ ಪ್ರದೇಶವು ಇನ್ನೊಂದನ್ನು ನಿಯಂತ್ರಿಸಲು ಅನುವುಮಾಡಿಕೊಡುತ್ತದೆ (ಉದಾ., ಒಂದುನ್ ಇನ್ನೊಂದನ್ನು ತಡೆಯಲು ಪ್ರಚೋದಿಸುತ್ತದೆ), ಆದ್ದರಿಂದ ಸಂದೇಶಗಳು ಒಮ್ಮುಕವಾಗುತ್ತದೆ ಮತ್ತು ಮಿಶ್ರಗೊಳ್ಳುತ್ತದೆ. ಇನ್ನು ಕೆಲವು ಕೆಳವರ್ಗದ ಕಶೇರುಕಗಳಲ್ಲಿ (ಉದಾ., ಪಾರಿವಾಳ) ಸಂದೇಶಗಳ "ಕೇಂದ್ರಾಪಗಾಮಿ" ನಿಯಂತ್ರಣವಿದೆ, ಅದೆಂದರೆ ಒಂದು ಪದರವು ಇನ್ನೊಂದನ್ನು ನಿಯಂತ್ರಿಸಬಹುದು, ಅಥವಾ ಮೆಡುಳಿನ ಮೇಲಿನ ಪ್ರದೇಶಗಳು ನರ ಕೋಶಗಳನ್ನು ನಿಯಂತ್ರಿಸಬಹುದು, ಆದರೆ ಸಸ್ತನಿ ವರ್ಗದ ಪ್ರಾಣಿಗಳಲ್ಲಿ ಹೀಗಾಗುವುದಿಲ್ಲ.

ಮಾನವ ರೆಟಿನಾದ ದೈಹಿಕ ರಚನೆ
ರೋಗಗಳು ಹಾಗೂ ಅಸ್ವಸ್ಥತೆಗಳು
ರೋಗ ನಿರ್ಣಯ ಮತ್ತು ಚಿಕಿತ್ಸೆ
ಕಶೇರುಕ ಮತ್ತು ಶಿರಪಾದಿಗಳಲ್ಲಿ ರೆಟಿನಾದ ವ್ಯತ್ಯಾಸಗಳು